Genzebe Dibaba

**Genzebe Dibaba Keneni** (, s. 8. helmikuuta 1991 Bekoji) on etiopialainen keskimatkojen juoksija ja kestävyysjuoksija. Hän on sisäratojen maailmanmestari 1&nbsp;500 ja 3&nbsp;000&nbsp;metrillä ja sisäratojen maailmanennätyksen haltija maililla, 3&nbsp;000 ja 5&nbsp;000&nbsp;metrillä.

Dibaba sijoittui Mombasan maastojuoksun MM-kilpailuissa 2007 nuorten sarjassa viidenneksi ja sai pronssia joukkuekilpailussa. Seuraavana vuonna hän voitti Edinburghissa maastojuoksun nuorten maailmanmestaruuden sekä henkilökohtaisessa että joukkuekilpailussa. Hän sai samana vuonna hopeaa Bydgoszczin alle 20-vuotiaiden MM-kilpailujen 5&nbsp;000&nbsp;metrillä ajalla 16.16,75. Hän uusi maastojuoksun nuorten maailmanmestaruutensa henkilökohtaisessa ja joukkuekilpailussa Ammanissa 2009. Hän voitti samana vuonna 5&nbsp;000&nbsp;metrillä Etiopian-mestaruuden ja alle 20-vuotiaiden Afrikan-mestaruuden sekä sijoittui kahdeksanneksi Berliinin MM-kilpailuissa.

Dibaba sijoittui Bydgoszczin maastojuoksun MM-kilpailuissa 2010 nuorten sarjassa 11:nneksi ja sai hopeaa joukkuekilpailussa. Hän voitti samana vuonna 1&nbsp;500&nbsp;metrin Etiopian-mestaruuden ja 5&nbsp;000&nbsp;metrin alle 20-vuotiaiden maailmanmestaruuden Monctonissa ajalla 15.08,06. Punta Umbrian maastojuoksun MM-kilpailuissa 2011 hän oli naisten sarjassa yhdeksäs ja sai hopeaa joukkuekilpailussa. Daegun MM-kilpailuissa hän sijoittui 5&nbsp;000&nbsp;metrillä kahdeksanneksi.

Dibaba voitti sisäratojen maailmanmestaruuden 1&nbsp;500&nbsp;metrillä Istanbulissa 2012 ajalla 4.05,78. Hän voitti samana vuonna Shanghain timanttiliigan kilpailun Etiopian ennätysajalla 3.57,77, mutta karsiutui Lontoon olympialaisissa saman matkan alkuerissä. Moskovan MM-kilpailuissa 2013 hän sijoittui 1&nbsp;500&nbsp;metrillä kahdeksanneksi.

Dibaba juoksi 1&nbsp;500&nbsp;metrin sisäratojen maailmanennätyksen 3.55,17 Karlsruhessa 1. helmikuuta 2014. Hän paransi Jelena Sobolevan entistä maailmanennätystä yli kolme sekuntia. Dibaban aika oli tuohon mennessä 2000-luvun paras 1&nbsp;500&nbsp;metrin aika ulkoratakilpailut mukaan lukien. Viisi päivää myöhemmin hän paransi yli seitsemän sekuntia Meseret Defarin nimissä ollutta 3&nbsp;000&nbsp;metrin sisäratojen maailmanennätystä juostuaan Tukholmassa ajan 8.16,60. Tätä paremmin on ulkoradoillakin juostu vain Pekingissä 1993. Juoksun väliaikana hän teki 2&nbsp;000&nbsp;metrin sisäratojen Afrikan ennätyksen 5.34,3. 15. helmikuuta 2014 hän juoksi Birminghamissa kaikkien aikojen parhaan sisärata-ajan kahdella maililla, 9.00,48.

Dibaba voitti sisäratojen maailmanmestaruuden 3&nbsp;000&nbsp;metrillä Sopotissa 2014 ajalla 8.55,04. Hän sai Marrakechin Afrikan-mestaruuskilpailuissa hopeaa 5&nbsp;000&nbsp;metrillä. Hän voitti maanosien cupissa 3&nbsp;000 metriä 2014.

19. helmikuuta 2015 hän juoksi Tukholmassa 5 000 metrin sisäratojen maailmanennätyksen 14.18,86. Dibaba juoksi 1&nbsp;500&nbsp;metrin uuden Afrikan ennätyksen 3.54,11 Barcelonassa 8.7.2015. Aika oli paras tulos 18 kauteen. Hän juoksi 1&nbsp;500&nbsp;metrin maailmanennätyksen 3.50,07 Monacossa 17. heinäkuuta 2015. Edellinen ennätys oli Qu Yunxian 3.50,46 vuodelta 1993. Pekingin MM-kisoissa 2015 Dibaba voitti kultaa 1&nbsp;500 metrillä ajalla 4.08,09. 5&nbsp;000&nbsp;metrillä hän oli kolmas ajalla 14.44,14. 17. helmikuuta 2016 Dibaba juoksi Tukholmassa sisäratojen mailin maailmanennätyksen 4.13,31. Hän paransi Doina Melinten 26 vuotta vanhaa ennätystä lähes neljällä sekunnilla. Hän voitti Portlandin MM-hallikilpailuissa 2016 kultaa 3&nbsp;000&nbsp;metrillä ajalla 8.47,43. Rion olympialaisissa Dibaba sijoittui 1&nbsp;500 metrillä hopealle ajalla 4.10,27. Hän juoksi mailin ulkoratojen Afrikan ennätyksen 4.14,30 Roveretossa 6. syyskuuta 2016. 

7. helmikuuta 2017 Dibaba juoksi Sabadellin sisäradalla 2&nbsp;000 metrillä maailmanennätyksen 5.23,75. Tulos alitti Sonia O’Sullivanin ulkoradoilla juokseman ennätyksen yli 1,5 sekunnilla. Hän saavutti maastojuoksun MM-kilpailuissa 2017 hopeaa sekaviestissä.. Lontoon MM-kilpailuussa 2017 hän oli 1&nbsp;500&nbsp;metrillä kahdestoista. Hän voitti sisäratojen maailmanmestaruuden Birminghamissa 2018 sekä 1&nbsp;500&nbsp;metrillä ajalla 4.05,27 että 3&nbsp;000&nbsp;metrillä ajalla 8.45,05.

Genzebe Dibaba kuuluu menestyksekkääseen juoksijasukuun, sillä Tirunesh ja Ejegayehu Dibaba ovat hänen sisaruksiaan ja Derartu Tulu on hänen serkkunsa.

## Henkilökohtaiset ennätykset

### Ulkoradat

### Sisäradat

## Lähteet

## Aiheesta muualla